Atvirojo kodo programa
Tai kompiuterinė programa, kuri platinama pagal atvirojo kodo licenciją. Tokia programinė įranga dažniausiai pasižymi šiomis savybėmis: nemokama; laisvai prieinami išeities kodai; galima laisvai platinti ir modifikuoti, nekeičiant licenzijos [1]. Atviro kodo programinės įrangos vartotojams nauda yra didesnė, nei naudojantis nemokama programine įranga (angliškai Freeware), kadangi kiekvienas vartotojas gali: prisidėti prie tokios programos tobulinimo – gali laisvai pranešti kūrėjams surastas klaidas, tas klaidas pats ištaisyti, siūlyti savus patobulinimus (pataisa angl. patch), prisidėti prie tokios programos vertimo į kitą kalbą (lokalizacija), padėti rašyti dokumentaciją, programos aprašymus, vartotojo instrukcijas ir pan.